Komisijos ataskaita Europos Parlamentui ir Tarybai antrosios kartos Sengeno informacinės sistemos (SIS II) kūrimo ataskaita - Pažangos ataskaita 2009 m. liepos mėn. – 2009 m. gruodžio mėn. /* KOM/2010/0221 galutinis */





[pic] | EUROPOS KOMISIJA | Briuselis, 2010.5.6 KOM(2010)221 galutinis KOMISIJOS ATASKAITA EUROPOS PARLAMENTUI IR TARYBAI ANTROSIOS KARTOS ŠENGENO INFORMACINĖS SISTEMOS (SIS II) KŪRIMO ATASKAITA Pažangos ataskaita 2009 m. liepos mėn. – 2009 m. gruodžio mėn. TURINYS 1. Įvadas 3 2. Projekto įgyvendinimo pažanga 3 2.1. Ataskaitiniu laikotarpiu padaryta pažanga 3 2.1.1. Apžvalga 3 2.2. Pasirengimas etapų bandymams 3 2.3. Pasirengimas įgyvendinti alternatyvų techninį planą 4 2.4. Pasirengimas sistemos veikimo pradžiai 4 2.5. Pasirengimas perėjimui į SIS II 5 2.5.1. Perėjimo į SIS II teisės aktai 5 2.6. SIS II tinklas 6 2.7. Operacijų valdymas 6 2.8. Saugumas ir duomenų apsauga 6 3. Valdymas 6 3.1. Finansinis poveikis 6 3.2. Projekto valdymas 7 3.2.1. Bendro projekto valdyba 7 3.2.2. SISVIS komitetas (SIS II) 8 3.2.3. Planavimas ir koordinavimas nacionaliniu lygmeniu 8 3.2.4. Taryba 8 3.2.5. Europos Parlamentas 8 4. Kito ataskaitinio laikotarpio prioritetai 9 5. Išvados 9 1. ĮVADAS Šioje pažangos ataskaitoje aprašoma, koks darbas, kuriant antrosios kartos Šengeno informacinę sistemą (SIS II) ir pereinant iš SIS 1+ į SIS II, buvo atliktas per antrąjį 2009 m. pusmetį. Ataskaita teikiama Tarybai ir Europos Parlamentui pagal Tarybos reglamento (EB) Nr. 1104/2008 ir Tarybos sprendimo 2008/839/TVR dėl perėjimo iš Šengeno informacinės sistemos (SIS +1) į SIS II 18 straipsnį. Ji taip pat yra bandymų pažangos ataskaita. 2. Projekto įgyvendinimo pažanga 2.1. Ataskaitiniu laikotarpiu padaryta pažanga 2.1.1. Apžvalga Šiuo laikotarpiu daugiausia dėmesio skirta Teisingumo ir vidaus reikalų tarybos 2009 m. birželio 4–5 d. ir lapkričio 30 d. išvadose pateiktoms gairėms įgyvendinti. Taryba birželio 4–5 d. posėdyje padarė išvadą, kad už sistemos sukūrimą atsakingas rangovas ir toliau kurs SIS II pagal dabartinį SIS II projektą ir kad alternatyvus techninis SIS II planas (pavadintas „SIS 1+RE“) bus paliktas kaip nenumatytų atvejų planas laikotarpiui, kuris reikalingas projektui remti. Taryba taip pat pritarė dviem projekto etapams, kuriais pateikiama išsamesnė informacija apie sąlygų techninius aspektus ir sistemų veikimo bandymo tinkamumo sąlygas, kurias reikia įvykdyti, kad dabartinis SIS II projektas būtų tęsiamas. Šių etapų tikslas – įrodyti centrinės SIS II stabilumą, patikimumą ir našumą ir tinkamą jos pagrindinių funkcijų veikimą, kaip antai duomenų nuoseklumą ir patikimą pranešimų perdavimą po svarbių SIS II projekto kūrimo etapų. Susiję bandymai būtų pradėti, kai tik Komisija ir valstybės narės paskelbs, kad yra pasirengusios, ir techninio aptarnavimo tarnyba Strasbūre (C.SIS) patvirtins, kad SIS 1+ bandymo priemonės atitinka reikalavimus ir yra parengtos. Buvo numatyta, kad pirmasis etapas bus pradėtas po sistemos eksploatacinių savybių bandymų, numatytų 2009 m. ketvirtąjį ketvirtį. Tačiau lapkričio 30 d. posėdyje Taryba nusprendė, kad pirmasis etapas turėtų būti užbaigtas ne vėliau kaip 2010 m. sausio 29 d. Gavus pirmojo etapo bandymo rezultatus, 2010 m. sausio 30 d. prasidėtų Tarybai skirtas dviejų mėnesių svarstymo laikotarpis, per kurį būtų vertinamos bandymo išvados. Komisija, glaudžiai bendradarbiaudama su valstybėmis narėmis, įgyvendino priemones, reikalingas Tarybos išvadose nustatytoms gairėms įvykdyti. Atitinkamai darbai buvo suskirstyti į tris pagrindines grupes: - pasirengimas etapų bandymams; - pasirengimas įgyvendinti alternatyvų techninį planą; - pasirengimas sistemos veikimo pradžiai. 2.2. Pasirengimas etapų bandymams Pradėtas techninis pasirengimas pirmajam iš dviejų etapo bandymų, siekiant patikrinti, ar sistemos pagrindas yra tvirtas. Techniniu pasirengimu visų pirma siekta užtikrinti, kad būtų įgyvendintos visos išankstinės šio bandymo atlikimo sąlygos (bandyme dalyvausiančios nacionalinės sistemos atitiktų reikalavimus, būtų sugeneruoti bandymo duomenys, patvirtintos bandymo priemonės, patikslintos centrinės sistemos nuostatos ir parengti išsamūs bandymo aprašai). Iki 2009 m. pabaigos vienuolika valstybių narių įvykdė atitikties sąlygas, o SIS 1+ bandymo priemonės atitiko reikalavimus ir buvo parengtos. Taryba birželio mėn. posėdyje, be kita ko, paragino Komisiją užtikrinti, kad šie etapai būtų numatyti dabartinio SIS II projekto įgyvendinimo sutartyje kaip nustatytų konkrečių projekto užduočių dalis, taip pat – susitarti su rangovais, kad šių etapų neįvykdymas būtų laikomas pagrindu galiojančioms sutartims nutraukti. Atitinkamą sutarties pataisą, susijusią su pirmuoju etapu, Šalys pasirašė spalio 13 d. Šia pataisa pirmiausia įrašyta nuostata, kad Komisija turi įgaliojimus teisėtai ir nedelsiant nutraukti sutartį, jeigu Taryba nuspręstų, kad pirmojo etapo SIS II bandymas buvo nesėkmingas. 2.3. Pasirengimas įgyvendinti alternatyvų techninį planą Siekiant pasirengti galimam perėjimui prie alternatyvaus techninio SIS II funkcijų įgyvendinimo plano, jeigu būtų nuspręsta, kad bent vienas iš etapų buvo nesėkmingas, pradėtos tiriamosios derybos su Prancūzijos valdžios institucijomis. Svarbiausias bet kokių įgaliojimų perdavimo Prancūzijai aspektas būtų susijęs su teisės aktų pasiūlymų iš dalies pakeisti perėjimo į SIS II priemones (pasiūlymas dėl reglamento[1] ir būsimas pasiūlymas įtraukti aspektus, kurie anksčiau buvo reglamentuojami trečiojo ramsčio sprendimu, žr. 2.5.1. skirsnį) priėmimu. 2.4. Pasirengimas sistemos veikimo pradžiai Informacinių technologijų konsultacinei bendrovei 2009 m. kovo–balandžio mėn. atlikus išsamią struktūros peržiūrą, SIS II ekspertai beveik vieningai sutarė, kad SIS II struktūra neturi didelių trūkumų. Vis dėlto projektavimo ir įgyvendinimo srityje buvo pateikta nemažai rekomendacijų patobulinti tam tikrus sistemos aspektus, pavyzdžiui, našumą, programinės įrangos kintamumą, taip pat supaprastinti priežiūrą. Buvo nustatyta, kad keitimosi darbiniais pranešimais struktūra yra per daug sudėtinga ir galėtų būti supaprastinta. Analizės ir taisymo laikotarpiu, kuris pabrėžtas ankstesnėje ataskaitoje, nustatyta keletas sričių, kuriose reikėtų patobulinti sistemą. Tuo pačiu metu, kai buvo rengiamasi pirmojo etapo bandymui, Komisija, valstybių narių ekspertai ir rangovai dirbo kartu, kad įvertintų, kokių techninių reikalavimų reikia, siekiant sukurti programinę įrangą, kuri būtų naudojama veikiančioje sistemoje. Šis darbas buvo atliekamas rengiant tyrimus, praktinius seminarus, prototipus („koncepcijos pagrįstumo įrodymus“) ir diskutuojant Bendro projekto valdyboje[2]. Šią valdybą Komisija įsteigė, kad pagerintų SIS II projekto ir susijusios veiklos valdymą ir koordinavimą, be kita ko, užtikrintų centrinės ir nacionalinių sistemų kūrimo nuoseklumą. Komisija, bendradarbiaudama su valstybėmis narėmis ir pagrindiniu už sistemos sukūrimą atsakingu rangovu, ėmėsi kelių iniciatyvų, siekdama parengti patobulintas sistemos specifikacijas. Išsamiai nagrinėtos šios konkrečios sritys: - didelio duomenų kiekio išsaugojimo atminties išklotinėje supaprastinimas (pvz., tuo atveju, kai valstybei narei gali prireikti atkurti centrinės duomenų bazės kopiją nacionaliniu lygmeniu); - duomenų nuoseklumo proceso supaprastinamas; - pranešimo formato pertvarkymas; - įrašų sukūrimo, atnaujinimo ir ištrynimo funkcijų vedant įrašus į centrinę sistemą racionalizavimas, kad visi procesai vyktų vienu metu ir būtų sugaišta mažiau laiko; - skirtingų sistemos versijų valdymo procesų ir procedūrų derinimas. 2009 m. gruodžio mėn. pagrindinis už sistemos sukūrimą atsakingas rangovas pateikė keturių baltųjų knygų, skirtų keturiuose paskutiniuose sąrašo punktuose nurodytiems dalykams, projektus. Kad šį darbą būtų galima užbaigti, reikės papildomai aptarti su valstybėmis narėmis tam tikrus nefunkcinius reikalavimus. Be to, dėl valstybių narių naudojimosi SIS raidos labai stipriai išaugo perspėjimų skaičius sistemoje. Naujausiais skaičiavimais, perspėjimų skaičius artimoje ateityje turėtų išaugti nuo pirmiau numatytų 22 mln. iki 73 mln. Birželio–rugsėjo mėn. atlikus papildomą apklausą apie srauto apimčių duomenis, Komisija turės tęsti darbą su valstybių narių ekspertais ir parengti šiuos svarbius reikalavimų patobulinimus, kurie turi būti įgyvendinti pasirinkus bet kurį techninį sprendimą. 2.5. Pasirengimas perėjimui į SIS II 2.5.1. Perėjimo į SIS II teisės aktai Tarybos reglamente[3] ir Tarybos sprendime[4], kuriais reglamentuojamas perėjimas iš SIS 1+ į SIS II (toliau – perėjimo į SIS II teisės aktai), nustatomos Komisijos ir valstybių narių užduotys ir atsakomybė, susiję su pasirengimu perėjimui į SIS II, įskaitant tolesnį SIS II kūrimą ir jos bandymus. Kadangi šiuo metu galiojančiuose teisės aktuose nustatyta, kad jų galiojimas baigiasi 2010 m. birželio 30 d., Komisija pateikė pasiūlymus iš dalies pakeisti šiuos teisės aktus, visų pirma siekdama pratęsti duomenų perkėlimo iš SIS 1+ į SIS II terminą. Kol buvo tęsiamos derybos dėl teisės akto pasiūlymo dėl reglamento[5], pasiūlymas iš dalies pakeisti buvusio trečiojo ramsčio Tarybos sprendimą nustojo galioti įsigaliojus Lisabonos sutarčiai. Komisija ketina, laikydamasi tinkamos procedūrinės tvarkos, pasiūlymą pateikti 2010 m. Šiais abiem pasiūlymais, atsižvelgiant į TVR tarybos 2009 m. birželio 4–5 d. posėdyje pareikštą pageidavimą, taip pat siekiama oficialiai įsteigti techninių ekspertų koordinavimo įstaigą, kuri toliau valdytų bendrą SIS II kūrimą; šiais teisės aktais taip pat siekiama užtikrinti teisinį lankstumą alternatyviam techniniam planui, atsižvelgiant į Tarybos nuostatą, kad turi išlikti projekto nenumatytų atvejų planas. 2.6. SIS II tinklas SIS II projekte numatyta sukurti tolimojo ryšio tinklą, atitinkantį prieinamumo, saugumo, geografinės aprėpties ir paslaugų lygio reikalavimus nacionalinių ir centrinių sistemų tarpusavio ryšiui užtikrinti. Europos duomenų apsaugos priežiūros pareigūno darbuotojai atliko patikrinimą Bratislavoje esančiame tinklo operaciniame centre. Iš patikrinimo rezultatų matyti, kad bendrai padėtis yra patenkinama. Europos duomenų apsaugos priežiūros pareigūnas greičiausiai pateiks rekomendacijų dar pagerinti tinklo operacinio centro saugumą, taip pat užtikrinti, kad būtų geriau laikomasi duomenų apsaugos nuostatų, pavyzdžiui, paskelbiant apie stebėjimo vaizdo kameromis sistemų naudojimą. Kartu su valstybėmis narėmis surengtas praktinis seminaras dėl papildomų sistemos saugumo priemonių. Šiuo klausimu ir toliau bus konsultuojamasi su valstybėmis narėmis – bus parengtas klausimynas, siekiant nustatyti svarbiausius svarstytinus veiksmus. 2.7. Operacijų valdymas Jau baigiami Strasbūre įdarbintų darbuotojų mokymai, susiję su sistemos valdymu. Pradėtas vykdyti biometrinių duomenų atitikties tikrinimo sistemos pereinamojo laikotarpio planas, o Strasbūre įdarbinti darbuotojai jau yra beveik parengti dirbti su biometrinių duomenų atitikties tikrinimo sistema. Tarybos parengiamuosiuose organuose ir Parlamente vyksta derybos dėl teisinių pasiūlymų įsteigti didelio masto informacinių technologijų sistemų teisingumo, laisvės ir saugumo srityje, įskaitant SIS II, ilgalaikio operacijų valdymo agentūrą. 2.8. Saugumas ir duomenų apsauga Tartasi ne tik dėl 2.6 skyriuje minėto tinklo saugumo klausimo, bet ir toliau reguliariai rengti dvišaliai Europos duomenų apsaugos priežiūros pareigūno darbuotojų ir Komisijos tarnybų susitikimai, kuriuose aptarti su SIS II susiję saugumo ir duomenų apsaugos klausimai. 2009 m. gruodžio 1 d. Europos duomenų apsaugos priežiūros pareigūno darbuotojai vyko faktų nustatymo vizito į Strasbūre esančią centrinę SIS II stotį. Vizito metu daugiausia dėmesio skirta fiziniam saugumui. 3. Valdymas 3.1. Finansinis poveikis Iki ataskaitinio laikotarpio pabaigos Komisijos bendri biudžeto įsipareigojimai SIS II projektui siekė maždaug 81,6 mln. EUR. Sudarytos sutartys dėl įgyvendinamumo tyrimų, centrinės SIS II sukūrimo, aptarnavimo ir kokybės užtikrinimo, SIS II tinklo, pasirengimo operacijų valdymui Strasbūre, saugumo, pasirengimo biometrinių duomenų srityje ir ryšių. Iki 2009 m. gruodžio mėn. pabaigos faktiškai sumokėta maždaug 50,2 mln. EUR iš šios sumos. Daugiausia išlaidų skirta kūrimui (24,3 mln. EUR), tinklui (14,6 mln. EUR), aptarnavimui ir kokybės užtikrinimui (6,3 mln. EUR). Biudžeto vykdymas | 2002 m. – 2009 m. gruodžio mėn. | 2009 m. liepos mėn. – gruodžio mėn. | Įsipareigojimai | Mokėjimai | Įsipareigojimai | Mokėjimai | Kūrimas | 37 458 059 | 24 260 603 | 1 530 908 | 1 812 342 | Aptarnavimas ir kokybės užtikrinimas | 8 500 034 | 6 291 933 | 839 586 | 1 636 532 | Tinklas | 26 954 673 | 14 599 264 | 5 652 772 | 4 230 655 | Pasirengimas operacijų valdymui | 6 083 613 | 3 818 929 | 1 136 768 | 1 336 466 | Saugumas | 869 275 | 143 909 | 0 | 24 889 | Tyrimai | 919 831 | 895 095 | 0 | 0 | Kita | 834 483 | 160 778 | 0 | 64 253 | IŠ VISO: | 81 619 969 | 50 170 511 | 9 160 034 | 9 105 137 | Šioje ataskaitoje nagrinėjamu laikotarpiu: - išmokėta maždaug 9,1 mln. EUR, visų pirma tinklui (4,2 mln. EUR) ir kaip mėnesinės pasikartojančios išlaidos; - įsipareigota maždaug 9,2 mln. EUR (t. y. 34 proc. visų asignavimų SIS II veiklai, numatytų 2009 m. bendrajame biudžete, buvo paskirti metų pabaigoje). Iš šio mažesnio nei prognozuota skaičiaus matyti, kad naujų paslaugų ir produktų užsakymas buvo atidėtas laukiant, kol bus išspręstos kūrimo metu kilusios techninės problemos, ir laukiant naujų Tarybos parengtų projekto gairių; - dėl nesėkmingų operacinės sistemos bandymų 2008 m. gruodžio mėn. paskirtos baudos iki 390 000 EUR. 3.2. Projekto valdymas 3.2.1. Bendro projekto valdyba Siekiant užtikrinti optimalų valstybių narių dalyvavimą ir atsižvelgiant į tai, kad pradėtas naujas projekto etapas, 2009 m. sausio mėn. buvo pristatyta SIS II bendro projekto valdymo struktūra, kuriai pritarta vasario 26–27 d. Tarybos susitikime. Birželio 4–5 d. susirinkusi Taryba paragino Komisiją remtis rezultatais ir įgyta patirtimi taikant šią valdymo struktūrą ir ją toliau plėtoti. Šie valdymo pakeitimai įtraukti į teisės akto pasiūlymą dėl reglamento, kuriuo iš dalies būtų pakeisti perėjimą į SIS II reglamentuojantys teisės aktai. Šiuo ataskaitiniu laikotarpiu įvyko 22 Bendro projekto valdybos posėdžiai. Ši valdyba prisidėjo prie programos valdymo gerinimo ir užtikrino aktyvesnį valstybių narių dalyvavimą. 3.2.2. SISVIS komitetas (SIS II) Kuriant SIS II Komisijai padeda SISVIS komitetas. 2009 m. liepos–gruodžio mėn. įvyko penki SISVIS komiteto posėdžiai SIS II klausimais. Be reguliariai rengiamų SISVIS komiteto posėdžių vyksta komiteto darbo grupių posėdžiai ir praktiniai seminarai, kuriuose dalyvauja valstybių narių ekspertai ir kuriuose aptariami išsamūs techniniai klausimai. Paprastai šiuose posėdžiuose sprendžiami su konkrečiomis projekto užduotimis susiję klausimai: - Bandymų patariamoji grupė SISVIS komitetui teikia nuomonę bandymų organizavimo, įgyvendinimo ir rezultatų aiškinimo klausimais. Šiuo ataskaitiniu laikotarpiu įvyko 23 šios grupės posėdžiai. - Keitinių valdymo komitetas konsultuoja problemų, apie kurias pranešta, klasifikavimo, kvalifikavimo ir jų sprendimo galimo poveikio klausimais. Ataskaitiniu laikotarpiu įvyko penki šios darbo grupės, kuri, be kita ko, teikia ataskaitas SISVIS komitetui, posėdžiai. - Nuo tada, kai perėjimo į SIS II darbo grupė pateikė išvadas, surengti trys perėjimo į SIS II praktiniai seminarai, kurių tikslas – konsultuoti SISVIS komitetą ir tęsti veiklą šioje itin svarbioje srityje. 3.2.3. Planavimas ir koordinavimas nacionaliniu lygmeniu Darbo grupė, kurią sudaro valstybių narių ir sistemos vartotojų nacionalinių projektų vadovai, veikia SISVIS komitete. Šių nacionalinių projektų vadovų posėdžių tikslas – spręsti išsamaus planavimo, rizikos ir veiklos, vykdomos tiek centrinio, tiek nacionalinių projektų lygmenimis, klausimus. Šiuo ataskaitiniu laikotarpiu įvyko keturi nacionalinių projektų vadovų posėdžiai. 3.2.4. Taryba Komisija dalyvauja Tarybos parengiamųjų organų, atsakingų už Šengeno informacinę sistemą, posėdžiuose ir kiekviename Ministrų Tarybos posėdyje, į kurio darbotvarkę įtraukta SIS II. Posėdžiuose Komisija pateikė žodinius pranešimus apie dabartinę SIS II projekto padėtį, susijusią riziką ir numatytus tolesnius veiksmus. 3.2.5. Europos Parlamentas Komisijos pirmininko pavaduotojas J. Barrot apie visus svarbius pokyčius SIS II byloje raštu pranešė Piliečių laisvių, teisingumo ir vidaus reikalų (LIBE) komiteto pirmininkui ir pagrindiniams pranešėjams. Per šį ataskaitinį laikotarpį nusiųsti keturi tokie raštai. Komisijos pirmininko pavaduotojas J. Barrot asmeniškai pateikdavo informaciją Europos Parlamento nariams po kiekvieno su SIS II susijusių klausimų svarstymo Tarybos posėdžiuose. Šiuo laikotarpiu apie SIS II diskutuota dviejuose TVR tarybos posėdžiuose. Be to, Komisijos atstovai dalyvavo visuose plenariniuose ir komitetų posėdžiuose, kad galėtų tiesiogiai spręsti su SIS II susijusius klausimus; iš viso įvyko keturi posėdžiai ir vienas Komisijos pirmininko pavaduotojo susitikimas su LIBE komiteto politinių grupių koordinatoriais. Komisija taip pat dalyvavo Europos Parlamento sesijoje ir deramai susipažino su 2009 m. spalio 22 d. Europos Parlamento rezoliucija dėl antrosios kartos Šengeno informacinės sistemos ir Vizų informacinės sistemos diegimo būklės. Po šios sesijos Komisijos pirmininko pavaduotojas nusiuntė raštą LIBE komiteto pirmininkui. Galiausiai Komisija atsakė į keturis Europos Parlamento užduotus su SIS II susijusius klausimus. 4. Kito ataskaitinio laikotarpio prioritetai - etapų bandymai; - jeigu etapo bandymų rezultatai būtų nepatenkinami, Tarybai tinkamų duomenų, skirtų dviejų mėnesių svarstymo laikotarpiui, teikimas; - pasirengimas įgyvendinti alternatyvų techninį planą, jeigu Taryba paragintų Komisiją sustabdyti dabartinį SIS II projektą; - pasirengimas veikimo pradžiai. 5. Išvados Šiuo laikotarpiu daugiausia dėmesio skirta veiklai, kuria siekta įgyvendinti atitinkamai 2009 m. birželio ir lapkričio mėn. Teisingumo ir vidaus reikalų tarybos posėdžių išvadose nustatytas gaires. Komisija pritarė kitoms suinteresuotosioms šalims, kad atlikus etapų bandymus, kurių birželio mėn. posėdyje pareikalavo Taryba, būtų gauta informacijos apie centrinės sistemos stabilumą, patikimumą ir našumą. Šių bandymų rezultatai būtų svarbus aspektas aptariant būsimą SIS II projekto kryptį. Komisija, siekdama įgyvendinti minėtas išvadas, bendradarbiavo su valstybėmis narėmis ir informavo Europos Parlamentą apie pokyčius. Visų pirma Komisija užtikrino, kad būtų visiškai įgyvendintos teisinės, techninės, organizacinės ir sutarčių sąlygos, kad pagrindinis už sistemos sukūrimą atsakingas rangovas pirmąjį etapo bandymą galėtų atlikti palankiomis sąlygomis. Atsižvelgdama į birželio mėn. posėdyje Tarybos pateiktas gaires, Komisija pirmąjį etapą įtraukė į pagrindinę sistemos kūrimo sutartį. Lapkričio 30 d. posėdyje Taryba nustatė pirmojo etapo bandymo užbaigimo terminą – 2010 m. sausio 29 d. Gana daug valstybių narių galėjo įrodyti atitinkančios dalyvavimo šiame bandyme reikalavimus. Jeigu pirmojo etapo bandymas būtų nesėkmingas, Komisija sutiko padėti Tarybai svarstant dėl tolesnio SIS II įgyvendinimo ir raštu pateikti reikalingą finansinę informaciją ir informaciją apie biudžetą. Pradėtos tiriamosios derybos su Prancūzijos valdžios institucijomis, siekiant pasirengti galimam Komisijos sprendimui nutraukti dabartinį SIS II projektą ir toliau naudoti alternatyvų techninį SIS II funkcijų įgyvendinimo planą, jeigu Taryba nuspręstų, kad bent vienas iš etapų buvo nesėkmingas./ Be to, šiuo ataskaitiniu laikotarpiu, Komisija kartu su valstybių narių ekspertais ėmėsi reikalingų veiksmų, kad būtų galima atlikti išsamią techninių SIS II specifikacijų analizę, kuria būtų galima remtis priimant sprendimus ateityje. I priedas SISVIS komiteto (SIS II) ir darbo grupės posėdžiai a) Ataskaitiniu laikotarpiu vykę posėdžiai 2009 M. LIEPOS MĖN. | 8, 13, 29 | SIS II bendro projekto valdyba | 15 | Keitinių valdymo komitetas / Perėjimo į SIS II praktinis seminaras | 14 | Nacionalinių projektų vadovų posėdis | 14 | SISVIS komitetas (SIS II techniniai aspektai) | 2, 9, 16, 31 | Bandymų patariamoji grupė | 2009 M. RUGPJŪTIS | 12, 19, 26 | SIS II bendro projekto valdyba | 06, 20, 28 | Bandymų patariamoji grupė | 26 | Keitinių valdymo komitetas / Perėjimo į SIS II praktinis seminaras | 2009 M. RUGSĖJO MĖN. | 2, 9, 16, 22 | SIS II bendro projekto valdyba | 15 | SISVIS komitetas (SIS II techniniai aspektai) | 3, 10, 17, 24 | Bandymų patariamoji grupė | 2009 M. SPALIO MĖN. | 1 | Keitinių valdymo komitetas | 20 | Nacionalinių projektų vadovų posėdis | 20 | SISVIS komitetas (SIS II techniniai aspektai) | 27 | SISVIS komitetas (SIRENE) | 1, 8, 15, 22, 29 | Bandymų patariamoji grupė | 6, 13, 21, 28 | SIS II bendro projekto valdyba | 2009 M. LAPKRIČIO MĖN. | 3, 11, 18, 24 | SIS II bendro projekto valdyba | 25 | Nacionalinių projektų vadovų posėdis | 25 | SISVIS komitetas (SIS II techniniai aspektai) | 3 | Keitinių valdymo komitetas / Perėjimo į SIS II praktinis seminaras | 5, 12, 19, 26 | Bandymų patariamoji grupė | 2009 M. GRUODŽIO MĖN. | 1, 9, 15, | SIS II bendro projekto valdyba | 16 | Nacionalinių projektų vadovų posėdis | 16 | SISVIS komitetas (SIS II techniniai aspektai) | 10 | Perėjimo į SIS II praktinis seminaras / Keitinių valdymo komitetas | 3, 10, 17 | Bandymų patariamoji grupė | b) Suplanuoti kito ataskaitinio laikotarpio posėdžiai 2010 M. SAUSIO MĖN. | 20 | Nacionalinių projektų vadovų posėdis | 20 | SISVIS komitetas (SIS II techniniai aspektai) | 14 | Keitinių valdymo komitetas / Perėjimo į SIS II praktinis seminaras | 6, 13, 20, 27 | SIS II bendro projekto valdyba | 7, 14, 21, 28 | Bandymų patariamoji grupė | 2010 M. VASARIO MĖN. | 3, 10, 17, 24 | SIS II bendro projekto valdyba | 24 | Nacionalinių projektų vadovų posėdis | 18 | Keitinių valdymo komitetas / Perėjimo į SIS II praktinis seminaras | 24 | SISVIS komitetas (SIS II techniniai aspektai) | 20 | SISVIS komitetas (SIRENE) | 4, 11, 18, 25 | Bandymų patariamoji grupė | 2010 M. KOVO MĖN. | 3, 10, 17, 24, 31 | SIS II bendro projekto valdyba | 24 | Nacionalinių projektų vadovų posėdis | 24 | SISVIS komitetas (SIS II techniniai aspektai) | 18 | Perėjimo į SIS II praktinis seminaras / Keitinių valdymo komitetas | 4, 11, 18, 25 | Bandymų patariamoji grupė | 2010 M. BALANDŽIO MĖN. | 7, 14, 21, 28 | SIS II bendro projekto valdyba | 24 | Nacionalinių projektų vadovų posėdis / SISVIS komitetas (SIS II techniniai aspektai) | 15 | Keitinių valdymo komitetas / Perėjimo į SIS II praktinis seminaras | 8, 15, 22, 29 | Bandymų patariamoji grupė | 2010 M. GEGUŽĖS MĖN. | 5, 12, 19, 26 | SIS II bendro projekto valdyba | 26 | SISVIS komitetas (SIS II techniniai aspektai) | 26 | Nacionalinių projektų vadovų posėdis | 7, 21, 28 | Bandymų patariamoji grupė | 20 | Perėjimo į SIS II praktinis seminaras / Keitinių valdymo komitetas | 2010 M. BIRŽELIO MĖN. | 2, 9, 16, 30 | SIS II bendro projekto valdyba | 17 | Keitinių valdymo komitetas / Perėjimo į SIS II praktinis seminaras | 23 | Nacionalinių projektų vadovų posėdis | 4, 11, 18, 25 | Bandymų patariamoji grupė | [1] Pasiūlymas dėl Tarybos reglamento, iš dalies keičiančio Reglamentą (EB) Nr. 1104/2008 dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II, pirmasis ramstis, COM/2009/508 galutinis). [2] Žr. 3.2.1 skirsnį. [3] 2008 m. spalio 24 d. Tarybos reglamentas (EB) Nr. 1104/2008 dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II), OL L 299, 2008 11 8, p. 1. [4] 2008 m. spalio 24 d. Tarybos sprendimas 2008/839/TVR dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II), OL L 299, 2008 11 8, p. 43. [5] Pasiūlymas dėl Tarybos reglamento, iš dalies keičiančio Reglamentą (EB) Nr. 1104/2008 dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II, pirmasis ramstis, COM/2009/508 galutinis).